Hawelose snel slagoffers in Manchester te hulp | Maroela Media
Hawelose snel slagoffers in Manchester te hulp
Stephen Jones (ITV News)
Ná die selfmoordbom-tragedie in Manchester in Brittanje het ŉ hartroerende storie van naastediens onlangs aan die lig gekom.
Stephen Jones (35) is ŉ hawelose man wat ten tyde van die konsert rustig geslaap het. Hy het wakkergeskrik toe hy die harde slag hoor, ondersoek gaan instel – en onmiddellik ingespring om die slagoffers by te staan.
ŉ Nuusvideo van Jones het sedertdien wêreldwyd op sosiale media versprei.
“Daar was baie ander haweloses wat kom help het. En toe ons die bebloede kinders sien…. As ek nie gaan help het nie, sou ek nooit met myself kon saamleef nie,” het Jones gesê. “Ek het gehelp om spykers uit kinders se arms te trek en moes selfs uit een dogtertjie se gesig ŉ spyker haal.”
David Sullivan, voorsitter van die West Ham United Football-klub en sy seun Dave het die video gesien en was diep geraak deur dié man se optrede. “As jy hierdie man kan opspoor, sal ek ses maande huur namens hom betaal,” het David vir sy seun gesê.
Die Sullivans het hulle tot sosiale media gewend op Jones op te spoor. Hulle beplan om vir hom nuwe klere en kos te koop en daar is selfs ŉ onderneming wat vir Jones ŉ werk aangebied het. “Almal verdien ŉ tweede kans, ek weet nie wat met hom gebeur het nie, maar ek hoop werklik dat hy sy lewe weer kan regruk,” het Dave gesê.
Volgens Sullivan was dit ŉ tragiese gebeurtenis hoewel die reaksie van die mense in Manchester braaf was en almal saamgestaan het. “Stephen was net een van die honderde mense wat van hulle eie veiligheid vergeet het en gejaag het om die ander mense by te staan.”
Goeie nuus oor baba Mia
Kitty · 2 jaar gelede
Hi is ‘n regtige samaritaan.
hannelie du toit · 2 jaar gelede
By het uit sy pad gegaan om te help nou is dit sy beurt om gehelp the word by het nie gevra wat die omstandighede is nie net begin help so moet hom took nie sy omstandighede vra nie help hom net
niemand sal die wee van die HERE OOIT verstaan nie. uit die hartseer kom ook die mooie na vore. ~n tweede kans!!!!
Na al die hartseer en drama van die Machester bom is die ‘n goeie mooi storie. Dankie Maroela
Hoop hul kry hierdie man en dat sy lewe net vir die beste sal uitdraai.
Sjoe, artikels dryf my nie na trane nie. Ek lees en voel jammer vir mense. Maar hierdie een sit die trane nou hier vlak in my oë!!!! FANTASTIES!!
Dankie vir ‘n tweede kans!!!!!!!
Mag die Here hom waarlik seen.Ek dink ook hy verdien op n 2de kans sowaar.
Eerstens gee die man n Bels, maar meer belangrik hoop ek dat die britte vir die man sal werk gee en n plek om in te bly. Dankie vir sulke mense in ons samelewing.
Dit sal wonderlik wees as hy n werk aangebied word.
Dudley · 2 jaar gelede
Dis hoe n mens skatte in die Hemel bymekaarmaak…
Fantastiese verhaal! Hoop sy lewe draai na die teenoorgestelde kant toe en dat hy voel hy het iets om voor te lewe. Wys jou hoe mense iemand op sy baadjie takseer. Sy binneste is goud!